જોન્ટીની પુત્રીનું નામ ઇન્ડિયા છે. તે લગભગ બે વર્ષની છે, જ્યારે ભજ્જીની પુત્રી હિનાયા હજુ એક વર્ષની પણ નથી થઈ. જોન્ટી મુંબઈ ઇન્ડિયન્સનો ફિલ્ડિંગ કોચ છે. આથી ભજ્જી અને રોડ્સ બંને સાથે હોય છે. ફોટોમાં હિનાયા રોડ્સની પુત્રી ઇન્ડિયા તરફ જોઈ રહી છે, જ્યારે ઇન્ડિયા કેમેરા તરફ જોઈ રહી છે. જોન્ટીની પુત્રીનો જન્મ ભારતમાં જ થયો હતો અને એ પણ આઇપીએલની ૨૦૧૫ની સિઝન દરમિયાન. બાદમાં ભારત સાથેની લાગણી જોઈને રોડ્સે પોતાની પુત્રીનું નામ ‘ઇન્ડિયા’ રાખી દીધું હતું. રોડ્સ દક્ષિણ ભારતનાં મંદિરોમાં પોતાના પુત્રી ઇન્ડિયાના માટે પૂજા પણ કરાવી ચૂકયો છે.